EkBass/fiwiki-20250220-pages-articles huggingface dataset:
Koripallon naisten maailmanmestaruuskilpailut 2010

Vuoden 2010 Koripallon naisten maailmanmestaruuskilpailut järjestettiin Tšekissä 23. syyskuuta–3. lokakuuta 2010. Kisojen mestaruuden voitti Yhdysvallat, joka voitti loppuottelussa Tšekin. == Tulokset == === Alkulohkot === ==== Lohko A ==== Joukkue O V H P+ P- Koriero Pst Australia 3 3 0 246 174 +72 6 Valko-Venäjä 3 2 1 188 189 −1 5 Kanada 3 1 2 161 194 −33 4 Kiina 3 0 3 186 224 −38 3 ==== Lohko B ==== Joukkue O V H P+ P- Koriero Pst Yhdysvallat 3 3 0 288 185 +103 6 Ranska 3 2 1 212 181 +31 5 Kreikka 3 1 2 211 236 −25 4 Senegal 3 0 3 165 274 −99 3 ==== Lohko C ==== Joukkue O V H P+ P- Koriero Pst Espanja 3 3 0 233 162 +71 6 Etelä-Korea 3 2 1 198 210 −12 5 Brasilia 3 1 2 197 203 −6 4 Mali 3 0 3 175 228 −53 3 ==== Lohko D ==== Joukkue O V H P+ P- Koriero Pst Venäjä 3 3 0 218 174 +44 6 Tšekki 3 2 1 185 168 +17 5 Japani 3 1 2 182 210 −28 4 Argentiina 3 0 3 170 203 −33 3 === Jatkolohkot === ==== Lohko E ==== Joukkue O V H P+ P- Koriero Pst Yhdysvallat 6 6 0 565 367 +198 12 Australia 6 5 1 476 363 +113 11 Ranska 6 4 2 371 338 +33 10 Valko-Venäjä 6 3 3 371 424 −53 9 Kreikka 6 2 4 392 455 −63 8 Kanada 6 1 5 306 387 −81 7 ==== Lohko F ==== Joukkue O V H P+ P- Koriero Pst Venäjä 6 6 0 451 342 +109 12 Espanja 6 5 1 463 354 +109 11 Tšekki 6 4 2 422 380 +42 10 Etelä-Korea 6 3 3 376 451 −75 9 Brasilia 6 2 4 413 454 −41 8 Japani 6 1 5 396 454 −58 7 === Pudotuspelit === {{Turnauspuu8 |1. lokakuuta – Karlovy Vary | Yhdysvallat|106| Etelä-Korea|44 |1. lokakuuta – Karlovy Vary | Ranska|71| Espanja (JE)|74 |1. lokakuuta – Karlovy Vary | Australia|68| Tšekki|79 |1. lokakuuta – Karlovy Vary | Valko-Venäjä|70| Venäjä|53 |2. lokakuuta – Karlovy Vary | Yhdysvallat|106| Espanja|70 |2. lokakuuta – Karlovy Vary | Tšekki (JE)|81| Valko-Venäjä|77 |3. lokakuuta – Karlovy Vary | Yhdysvallat|89| Tšekki|69 |3. lokakuuta – Karlovy Vary | Espanja|77| Valko-Venäjä|68 }} == Lähteet == == Aiheesta muualla == *Kisojen virallinen kotisivu Luokka:Koripallon naisten maailmanmestaruuskilpailut Luokka:Vuoden 2010 koripallo Luokka:Tšekin urheilutapahtumat Luokka:Tšekin koripallo Luokka:Karlovy Vary Luokka:Ostravan urheilu Luokka:Brnon urheilu
Hallamittari

Hallamittari (Operophtera brumata) on loppusyksyn erittäin yleinen yöperhoslaji. == Koko ja ulkonäkö == Hallamittari on voimakkaasti sukupuolidimorfinen perhoslaji. Koiraan etusiipien pohjaväri vaihtelee vaaleanharmaasta vaaleanruskeaan, mutta siinä on yleensä selvä rusehtava vivahde. Etusiiven poikki kulkee useita kapeita, syvään aaltoilevia, tummanharmaita poikkiviiruja, joiden reunat eivät ole kovin terävät. Tärkeänä lajituntomerkkinä takasiiven poikki kulkee selvästi erottuva tumma raita ja etusiiven ulompi poikkijuova kohtaa siiven takareunan kohtisuorasti. Siipien kärjet ovat selvästi pyöreät. Takasiivet ovat vaaleanrusehtavat ja niissä on jokseenkin selkeitä kaarimaisia juovia. Siipiväli on 24-32 mm.http://www2.nrm.se/en/svenska_fjarilar/o/operophtera_brumata.html Naaras ei ensisilmäyksellä muistuta perhosta, sillä sen siivet ovat surkastuneet tynkämäisiksi, mustavalkoisiksi liuskoiksi, joiden pituus on alle puolet eläimen vartalon pituudesta. Ruumis on tukeva ja väriltään harmaan ja mustankirjava. Raajat ovat pitkät, ja eräistä muista siivettömistä perhosnaaraista poiketen hallamittarinaaraat liikkuvat pois koteloitumispaikkansa luota. Huomattavan samannäköinen laji on läheistä sukua oleva lumimittari (Operophtera fagata). Molemmat lajit lentävät samaan aikaan, ja niitä tavataan usein yhdessä samalla biotoopilla. == Levinneisyys ja lentoaika == Hallamittaria tavataan laajalti Euroopassa. Suomessa lajia tavataan koko maassa, mutta se on yleisempi etelässä. Aikuiset perhoset lentävät syyskuun puolivälistä pitkälle marraskuulle, mutta Etelä-Suomessa perhosia voi tavata jopa joulukuun alkuun saakka.Perhoswiki Etelämpänä Euroopassa lentoaika jatkuu jopa helmikuuhun.http://ukmoths.org.uk/show.php?bf=1799 == Elinympäristö ja elintavat == Hallamittari lähtee lentoon vasta melko myöhään syksyllä, jolloin useimmat muut perhoslajit ovat jo hävinneet. Perhoset ovat aktiivisia iltayöstä. Laji on esiintymisalueellaan erittäin yleinen ja usein huomattavan runsaslukuinen, jolloin yövalojen luota voi löytää koirasperhosia kymmenittäin. Naaraita löytyy puiden rungoilta, helpoimmin parittelun aikana. Toukat tuottavat silkkirihmaa, jolla ne saavat liitettyä ravintokasvien lehtiä yhteen suojapaikakseen. Joinakin vuosina esiintyessään runsaina, toukat voivat aiheuttaa merkittäviä vahinkoja kasvillisuudelle. Toukka koteloituu maahan. Talvehtii munana. == Ravintokasvi == Toukat käyttävät ravinnokseen useita puuvartisia kasvilajeja. Hallamittaria ja sen toukkia esiintyy omena-, luumu- ja kirsikkapuissa sekä tammilla ja lehmuksilla. == Lähteet == == Aiheesta muualla == * Ötökkätieto: Hallamittari (Operophtera brumata) * Hallamittari (Operophthera brumata) * Kasper: Hallamittari (Operophtera brumata) * Hallamittari * ITIS: Operophtera brumata * Centre for Agriculture and Biosciences International (CABI): Operophtera brumata (winter moth) * Pherobase: Semiochemicals of Operophtera brumata, the Winter moth * Moths and Butterflies of Europe and North Africa * Bestimmungshilfe des Lepiforums * Vlindernet Luokka:Kenttämittarit
Jaspisyökkönen

Jaspisyökkönen (Staurophora celsia) on melko yleinen, vihreänkirjava yöperhoslaji. == Koko ja ulkonäkö == Jaspisyökkönen on keskikokoinen yökkönen, jota ei voi ulkonäkönsä perusteella sekoittaa mihinkään muuhun perhoslajiin. Etusiivet ovat laajalti tasaisen turkoosinvihreät. Siiven keskellä ja ulkoreunassa vihreän värin katkaisee kapea, ruskeankirjava alue. Perhosen ikääntyessä vihreä väri haalistuu, ja viimeiset lennossa olevat yksilöt voivat olla hyvin vaaleita. Takasiivet ovat tummanharmaat. Turkoosi väri jatkuu myös keskiruumiin selkäpuolelle ja päähän. Siipiväli on 35-44 mm.http://www2.nrm.se/en/svenska_fjarilar/s/staurophora_celsia.htmlhttp://www.leps.it/indexjs.htm?SpeciesPages/StaurCelsi.htm == Levinneisyys ja lentoaika == Jaspisyökköstä tavataan Euroopasta Aasian poikki Japaniin saakka. Suomessa laji havaittiin ensimmäisen kerran Ahvenanmaalla vuonna 1934, ja se on sittemmin levinnyt koko Etelä- ja Keski- Suomeen.http://www.ksml.fi/teemat/luontokuvat/yoperhoset/jaspiy%C3%B6kk%C3%B6nen/25595 Aikuiset perhoset lentävät syksyllä, elokuun lopulta lokakuun alkupuolelle.http://wibe.ath.cx/hyonteiset/index.php?option=com_content&view;=article&id;=17534 == Elinympäristö ja elintavat == Elinympäristönään laji suosii lehtimetsiä, puistoja sekä puutarhoja ja lentää helposti valolle. Toukat elävät ravintokasvinsa juurakoissa. Laji talvehtii munana. == Ravintokasvi == Toukka käyttää ravinnokseen useita heinälajeja, erityisesti kuitenkin hietakastikkaa (Calamagrostis epigejos). == Lähteet == Luokka:Tarhayökköset
Älä lausu väärää todistusta lähimmäisestäsi

Älä lausu väärää todistusta lähimmäisestäsi on kahdeksas Raamatun kymmenestä käskystä siinä muodossa jossa se on evankelisluterilaisen kirkon katekismuksesta. ==Aiemmat suomennokset== * vuoden 1552 Raamatunkäännöksen mukaan: "Ei sinun pidhe wäre Todhistost puhuman sinun Lehimeistes Wastan." * vuoden 1642 raamatunkäännöksen mukaan: "Ei sinun pidä wäärä todistusta sanoman sinun lähimmäistäsi vastaan." * vuoden 1776 raamatunkäännöksen mukaan: "Ei sinun pidä väärää todistusta sanoman sinun lähimmäistäs vastaan." * vuoden 1933 raamatunkäännöksen mukaan: "Älä sano väärää todistusta lähimmäisestäsi." * vuoden 1992 raamatunkäännöksen mukaan: "Älä todista valheellisesti toista ihmistä vastaan." == Käskyn tulkinta == Isossa katekismuksessa Martti Luther tulkitsee, että käsky kieltää jokaisen kielen synnin, joka suinkin voi lähimmäistä vahingoittaa tai loukata. Hänen mukaansa Jumala tahtoo estää kaiken lähimmäistä vahingoittavan kielenkäytön, olipa sitten kysymys valhesaarnaajien kieroista opeista, väärien tuomareiden ja todistajien aikaansaamista tuomiosta tai muista, oikeusistuimen ulkopuolella lausutuista valheista ja parjauksista. Lutherin mukaan lähimmäisen tekemiä syntejä ei saa saattaa muiden tietoon. Jos niin tekee, syyllistyy tuomitsemiseen ja arvosteluun, mikä tarkoittaa lankeamista syntiin, joka on suurempi kuin se mistä kerrottiin. Kukaan ei saa puhua toisesta pahaa, vaikka tietäisikin hyvin tämän todella olevan syyllinen. Vähässä katekismuksessa Luther tulkitsee, että lähimmäisestä ei saa puhua perättömiä, eikä hänen luottamustaan saa pettää, panetella häntä tai tahrata juoruilla hänen mainettaan, vaan häntä puolustettava, puhuttava hänestä hyvää ja tulkittava kaikki hänen parhaakseen. Eero Huovisen mukaan meidän on puhuttava lähimmäisistämme samalla tavalla kuin tahdomme heidän puhuvan meistä. Jos muut kertovat lähimmäisestämme pahaa, rakkaus vaatii meitä tukemaan ja auttamaan häntä. Toisen mainetta on varjeltava sekä yksityisesti että julkisesti. Julkisuuteen kuuluu oikeuden ja totuuden vaatimus ja siihen liittyvä avoimuus. Emme kuitenkaan saa paljastaa lähimmäisen rikkomuksia ilman varmaa tietoa ja painavaa syytä. Rikkomusten arvioiminen on uskottu oikeuslaitokselle, joka toteaa syylliset ja asettaa heidät vastuuseen teoistaan. Yksityiselämässä meidän ei tule syyttää toisia eikä paljastaa heidän heikkouksiaan. Tehtävämme on rohkaista heitä vapautumaan menneestä ja etsimään uutta suuntaa elämälleen. == Katso myös == * Rippisalaisuus * Omertà‎‎ * Kunnianloukkaus * Ripin väärinkäyttö == Lähteet == Luokka:Kristinuskon opit Luokka:Uskonnolliset lait Luokka:Kristillinen etiikka
Kaiken se kestää (kirja)

Kaiken se kestää on Uma Karman 2009 julkaistu teos.Fennica == Juoni == Luukas on järjestänyt juhlat kodissaan, joihin hän on kutsunut koulukavereitaan. Hän käy lukion urheiluluokkaa ja rakastaa koripalloa yli kaiken. Hän on kutsunut juhliin myös samaa lukiota käyvän Tuukan, eivätkä he tunne toisiaan. Tuukka ei ymmärrä, miksi hänet on kutsuttu juhliin ja on lähdössä pois. Luukas ja Tuukka päätyvät saunaan suutelemaan ja Luukas kertoo olleensa ihastunut häneen jo pidemmän aikaa. Tuukan perhe on lähdössä kesämökille neljäksi viikoksi, eikä Tuukan äiti anna hänelle lupaa jäädä yksin kotiin. Tuukka pyytää Luukasta mukaan mökille, jossa he jatkavat salaista suhdettaan. Kun kesäloma on ohi ja koulu alkaa, pojille jää vähemmän aikaa tavata toisiaan. Luukaksen vanhemmat ovat syvästi uskonnollisia ja he ovat aina päättäneet kaikki poikansa asiat. Pojat viihtyvät paljon yhdessä, ja Luukaksen vanhemmat alkavat epäillä poikien seurustelevan. Tämän seurauksena poikien välit viilenevät eivätkä he ole puheväleissä vähään aikaan. Aikaa kuluu ja pojat muuttavat eri paikkakunnille. He eivät näe toisiaan moneen vuoteen, mutta ajattelevat toisiaan kaiken aikaa. Eräänä iltana Tuukka menee läheiseen yökerhoon kavereidensa kanssa, ja tapaa siellä Luukaksen. Tuukka juo tyrmäystipoilla terästetyn juoman ja Luukas vie hänet asuntoonsa yöksi. Luukaksen isä omistaa huonekalufirman ja on lähettämässä poikaansa töihin toiselle puolelle Suomea uuteen avattavaan huonekalumyymäläänsä, kun huomaa Tuukan olevan taas kuvioissa. Tämä on ensimmäinen kerta, kun Luukas vastustaa isänsä tahtoa. Lopulta Luukaksen vanhemmat hyväksyvät poikien suhteen ja he muuttavat yhteen. == Lähteet == Luokka:Suomalaiset nuortenkirjat Luokka:Vuoden 2009 kirjat
Valentin Alberti

Valentin Alberti (1635-1697) oli ortodoksi-luterilainen filosofi ja teologi Sleesiasta. Hän puolusti luterilaista ortodoksiaa luonnonoikeutta kannattaneita Hugo Grotiusta, Samuel von Pufendorfia ja Christian Thomasiusta vastaan ja oli tunnettu aktiivisesta roomalaiskatolisuuden vastaisesta polemiikistaan. Alberti aloitti opintonsa Leipzigin yliopistossa vuonna 1653, tullen maisteriksi 1656. Vuonna 1663 hän oli jo logiikan ja metafysiikan professori ja vuonna 1672 hänestä tuli myös teologian apulaisprofessori. Vuonna 1665 hän avioitui Leipzigin kaupungintuomari Johannis Preibisin tyttären kanssa. Luokka:Saksalaiset luterilaiset teologit Luokka:Vuonna 1635 syntyneet Luokka:Vuonna 1697 kuolleet
Pekka Päivärinta (ratamoottoripyöräilijä)

Pekka Päivärinta (s. 11. tammikuuta 1971) on suomalainen ratamoottoripyöräilijä, joka kilpailee sivuvaunuluokassa. Hän on voittanut viisi maailmanmestaruutta. Vuonna 2008 Timo Karttialan kanssa, vuosina 2010, 2011 ja 2013 sveitsiläisen Adolf Hännin kanssa ja vuonna 2016 Kirsi Kainulaisen kanssa. MM-hopeaa Päivärinta saavutti vuosina 2006, 2007, 2009, 2017, 2018 ja 2019 sekä MM-pronssia vuosina 2015 ja 2021. == Lähteet == == Aiheesta muualla == * Päivärinta Racingin verkkosivut Luokka:Suomalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1971 syntyneet Luokka:Elävät henkilöt
Jorma Sipilä

Jorma Jaakko Kalevi Sipilä (s. 17. maaliskuuta 1945 Helsinki) on suomalainen sosiaalipolitiikan tutkija ja valtiotieteiden tohtori. Hän on ollut Tampereen yliopiston sosiaalipolitiikan, erityisesti sosiaalityön professorina vuodesta 1982, yliopiston rehtori vuosina 1998–2004 ja kansleri vuosina 2004–2009. Hän toimi Suomalaisen tiedeakatemian esimiehenä vuosina 2012–2014. Sipilän tutkimuksen aiheena ovat olleet muun muassa hyvinvointivaltio, sosiaalipolitiikka ja vanhusten ja lasten palvelut. Esimerkiksi Sipilän huomiot kotihoidon tuesta, jota hän itsekin on tutkinut, ovat saaneet näkyvyyttä. Jorma Sipilän vanhemmat olivat Helvi Sipilä ja Sauli Sipilä.Kuka kukin on 2007, s. 949. Helsinki 2006. ISBN 951-1-20606-0 == Teoksia== * Sipilä, Jorma – Österbacka, Eva (2013): Enemmän ongelmien ehkäisyä, vähemmän korjailua? Valtiovarainministeriö. * Sipilä, Jorma ym. (2012): Rakastettu ja vihattu lasten kotihoidon tuki. Tampere: Vastapaino. * Sipilä, Jorma – Repo, Katja – Rissanen, Tapio (toim.) (2010): Cash-for-Childcare: Consequences for Caring Mothers. Edward Elgar. * Sipilä, Jorma (2007): Valta yliopistossa. Tampere: Vastapaino. * Kröger, Teppo & Sipilä, Jorma (toim.) (2005): Overstretched: European families up against the demands of work and care. Malden: Blackwell. * Anttonen, Anneli – Baldock, John – Sipilä, Jorma (toim.) (2003): The young, the old and the state: Social care systems in five industrial countries. Cheltenham: Edward Elgar. * Anttonen, Anneli – Sipilä, Jorma (2000): Suomalaista sosiaalipolitiikkaa. Tampere: Vastapaino. * Sipilä, Jorma (1997) (toim.): Social Care Services: The Key to the Scandinavian Welfare Model. Aldershot: Avebury. * Sipilä, Jorma (1996) (toim.): Sosiaalipalvelujen Suomi. Helsinki: WSOY. * Sipilä, Jorma & Tiihonen, Arto (toim.): Miestä rakennetaan – maskuliinisuuksia puretaan. Tampere: Vastapaino. * Sipilä, Jorma (1989): Sosiaalityön jäljillä. Helsinki: Tammi. * Sipilä, Jorma (1985): Sosiaalipolitiikan tulevaisuus. Helsinki: Tammi. * Sipilä, Jorma (1979): Sosiaalisten ongelmien synty ja lievittäminen. Helsinki: Tammi. * Työpaikkojen sijainnin kehitys Suomessa (1976) * Sipilä, Jorma (1970): Sosiaalipolitiikka. Helsinki: Tammi. ==Lähteet== == Aiheesta muualla == * Jorma Sipilä. University of Tampere, Tampere. Social Theory, Social Policy. Ph.D. (researchgate.net) * Jorma Sipilä sai Sosiaalipolitiikka-palkinnon. Tampereen yliopisto 2009. Luokka:Tampereen yliopiston professorit Luokka:Suomen yliopistojen rehtorit ja kanslerit Luokka:Suomalaiset yhteiskuntatieteilijät Luokka:Vuonna 1945 syntyneet Luokka:Elävät henkilöt Luokka:Suomalaiset professorit Luokka:Suomalaiset sosiaalipoliitikot
Teenage Dream (Katy Perryn kappale)

”Teenage Dream” on kappale yhdysvaltalaisen laulaja Katy Perryn vuonna 2010 ilmestyneeltä samannimiseltä albumilta. Kappale julkaistiin singlenä 23. heinäkuuta 2010 ja siitä on tehty myös musiikkivideo. Luokka:Vuoden 2010 kappaleet Luokka:Katy Perryn kappaleet Luokka:Billboard Hot 100 -listan ykköset
Honky Château

Honky Château on Elton Johnin viides studioalbumi, joka julkaistiin vuonna 1972. Vuonna 2003 se sijoittui sijalle 357 Rolling Stonen 500 kaikkien aikojen parasta albumia -listalla. Albumi sisältää kaksi menestynyttä singleä "Honky Cat" ja "Rocket Man". Honky Château oli Elton Johnin ensimmäinen albumi joka saavutti ykkössijan Yhdysvaltain Billboard 200 -listalla. Albumi saavutti kolmannen sijan Kanadan albumilistalla 29. heinäkuuta 1972 ja toisen sijan Britannian albumilistalla. Albumi oli sertifioitu kultaa 24. heinäkuuta 1972 ja platinaa 13. lokakuuta 1995 Recording Industry Association of Americalta. == Kappalelista == Kaikki kappaleet kirjoittanut Elton John ja Bernie Taupin. == Kokoonpano == *Elton John – piano, urut, laulu *Davey Johnstone – kitarat, banjo, mandoliini, taustalaulu *Dee Murray – bassokitara, taustalaulu *Nigel Olsson – rummut, tamburiini, taustalaulu *Ray Cooper – congarummut (kappale 8) *Ivan Jullien – trumpetti (kappale 1) *Jacques Bolognesi – pasuuna (kappale 1) *Jean-Louis Chautemps, Alain Hatot – saksofonit (kappale 1) *Jean-Luc Ponty – sähköviulu (kappale 2, 8) *Larry Smith – steppi (kappale 3) == Listasijoitukset == Lista (1972) Korkein sijoitus Australia (Kent Music Report) 4 Alankomaat (MegaCharts) 9 Kanada (RPM Albums Chart) 3 Saksa (Media Control Charts) 43 Italia (Hit Parade Italia) 5 Japani (Oricon) 21 Norja (VG- lista) 8 Espanja (PROMUSICAE) 8 Iso-Britannia (UK Albums Chart) 7 Yhdysvallat (Billboard 200) 1 == Lähteet == == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1972 albumit
Pavel Lyžyn

Pavel Konstantinovitš Lyžyn (; s. 24. maaliskuuta 1981 Voronok, Venäjän SFNT, Neuvostoliitto) on valkovenäläinen yleisurheilija, joka kilpailee kuulantyönnössä ja kiekonheitossa. Hän edustaa seuratasolla Dynamo Brestiä. Lyžyn on voittanut arvokisoista kaksi mitalia, hopeaa sekä sisäratojen EM- kisoista 2007 että vuoden 2003 universiadeista. Hän on osallistunut olympialaisiin kolmesti, vuosina 2004, 2008 ja 2012. Lyžyn sijoittui seitsemänneksitoista Ateenan kisoissa 2004. Pekingissä 2008 hän sijoittui alun perin viidenneksi seitsemän senttimetrin päähän mitalista, nousten neljänneksi Andrei Mih’nevitšin dopinghylkäyksen jälkeen. Lopulta myös Lyžyn hylättiin vuonna 2016 kun hänen Pekingin olympialaisissa antamansa dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksiaan hylättiin takautuvasti aikaväliltä 15.8.2008–14.8.2010.IAAF Newsletter 187 Lyžyn on lisäksi ollut kuudes Wienin sisäratojen EM-kisoissa 2002 ja kymmenes Göteborgin EM-kisoissa 2006. Lyžyn on kilpaillut kuulantyönnön lisäksi myös kiekonheitossa, jossa hän sijoittui toiseksi alle 20-vuotiaiden EM-kisoissa 1999European Junior Championships (Men) ja seitsemänneksi alle 20-vuotiaiden MM-kisoissa 2000. == Henkilökohtaiset ennätykset == Lähde: IAAF ;Ulkoradat * Kuulantyöntö: 20,92 m (2014) * Kiekonheitto: 61,72 m (2007) ;Sisäradat * Kuulantyöntö: 20,82 (2007) == Lähteet == Luokka:Valkovenäläiset kuulantyöntäjät Luokka:Valkovenäläiset kiekonheittäjät Luokka:Dopingrikkomuksesta tuomitut valkovenäläiset Luokka:Dopingrikkomuksesta tuomitut yleisurheilijat Luokka:Vuonna 1981 syntyneet Luokka:Elävät henkilöt
Dammarhartsi

Dammarhartsi on muun muassa Dipterocarpaceae-heimon puista erittyvää ainetta, joka kovettuu hartsiksi. Dammarhartsin väri vaihtelee kirkkaasta vaalean kellertävään. Se liukenee hyvin tärpättiin ja lakkabensiiniin, mutta spriihin heikosti. Dammarhartsin CAS-numero on 9000-16-2. Tärpättiin liuotettua dammarhartsia käytetään öljymaalauksia sekä entisöitäviä puupintoja suojaavana vernissana. Se tekee pinnasta kiiltävän ja syventää värejä. Sitä voidaan käyttää öljymaalauksessa myös maalausaineena, joka mahdollistaa ohuiden läpikuultavien maalikerrosten tekemisen. Jauhettua dammarhartsia on käytetty myös grafiikassa akvatintan tekemiseen. == Katso myös == * Kopaali == Lähteet == == Aiheesta muualla == * Coloria.net: Dammarhartsi * * Luokka:Taidetarvikkeet Luokka:Hartsit
Katariina Romppainen

Katariina Romppainen (s. 7. kesäkuuta 1964 Kemijärvi) on suomalainen kirjailija ja käsikirjoittaja. Romppainen on opiskellut yhteiskuntatieteitä ja draamaa Tampereen yliopistossa ja luovaa kirjoittamista muun muassa Viita- akatemiassa. Hänen esikoisteoksensa Leppäkerttu ja huuliharppu ilmestyi vuonna 2003 Otavan kustantamana. Romppaisen teokset Sääskentapporock (2006), Rokkisokki (2008) ja Roolipeliä (2010) olivat Arvid Lydecken -palkintoehdokkaina. Sääskentapporock sai Tampereen kaupungin kirjallisuuspalkinnon vuonna 2006 ja Pitkät päiväunet vuonna 2010. Pitkät päiväunet oli Kodiksamia -kirjallisuuspalkintoehdokkaana vuonna 2012. Romppainen on kuulunut M. E. Kuusi -salanimellä julkaisseeseen kirjailijaryhmään, jonka muita jäseniä ovat Hannu Hirvonen, Tuula Kallioniemi, Raili Mikkanen, Aira Savisaari ja Katri Tapola. Hän on myös kirjoittanut Uusi päivä -päivittäissarjaa sekä työskennellyt pitkään vapaana toimittajana. Katariina Romppainen asuu perheineen Lempäälässä. ==Teokset== Lasten- ja nuortenromaanit * * * * * * * * * Juho Jupiter Juusola. Tampere: Sopuli, 2021. ISBN 978-952-9448-16-6. * Sydämenmuotoinen kesä. KVALITI, 2022. ISBN 978-952-7202-74-6. Aikuisten romaanit * * * Rakkauden riistamailla. Kuopio: ICASOS, 2021. ISBN 978-952-7412-06-0 Kirjailijanimellä Kati Routa: * ==Palkinnot ja ehdokkuudet== * Arvid Lydecken -palkintoehdokkuus: Sääskentapporock (2006), Rokkisokki (2008) ja Roolipeliä (2010) * Lasten LukuVarkaus -ehdokkuus: Sääskentapporock (2007) ja Juho Jupiter Juusola (2022) * Tampereen kaupungin kirjallisuuspalkinto: Sääskentapporock (2006) ja Pitkät päiväunet (2010) * Kodiksamia -kirjallisuuspalkintoehdokkuus: Pitkät päiväunet (2012) ==Lähteet== ==Muualla verkossa== * Virallinen kotisivu: https://katariinaromppainen.wordpress.com * Suomen Nuorisokirjailijat ry:n sivulla: http://www.nuorisokirjailijat.fi/romppainen-katariina.html Luokka:Suomalaiset lasten- ja nuortenkirjailijat Luokka:Vuonna 1964 syntyneet Luokka:Elävät henkilöt
Terttu Autere

Terttu Autere (s. 1941) on hämeenlinnalainen kirjailija. Hänen teoksensa kertovat naisten ja tyttöjen elämästä, ja niitä on sanottu hyvän mielen kirjallisuudeksi tai joskus myös romanttiseksi viihteeksi. Autere on eläkkeellä oleva äidinkielen ja historian lehtori, joka on valmistunut filosofian maisteriksi Helsingin yliopistosta. Autere on asunut Ylivieskassa vuosina 1974–2002. Lapsuus ja kouluaika Lahdessa ja Valkeakoskella. Autereen nykyinen asuinpaikka Hämeenlinna. Hän on asunut myös Helsingissä ja Oulussa (1971–1974). Hänen harrastuksiaan ovat toiminta UNIFEMissä (YK:n naisten kehitysrahasto), lukeminen, purjehdus ja senioritanssi. Terttu Autere kirjoittaa kolumneja Kalajokilaakso-lehteen. == Teoksia == * Kirjepostia, Karisto, 2008 * Kinkkauskivet, Karisto, 2009 * Sininen hatturasia, Karisto, 2011 * Huhtikuun morsian, Karisto, 2013 * Kuka murhasikaan rouva Holmin?, Karisto, 2014 * Rakas: 7 rakkaustarinaa, Karisto, 2014 (antologia) * Kuolema Eedenissä, Karisto, 2016 * Kaunis mutta kuollut, Karisto, 2017 * Kuokkavieraan kuolema, Karisto, 2019 * Sen edestään löytää, Karisto, 2020 == Lähteet == == Aiheesta muualla == * Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
Mimico

Mimico on Toronton lounainen kaupunginosa ja entinen kaupunki (town). Mimicon kunta perustettiin vuonna 1911, kun se erotettiin Etobicokesta, johon se liitettiin uudestaan vuonna 1967. Etobicoke liitettiin vuonna 1998 Torontoon. Mimicoa rajoittavat pohjoisessa Evans Avenue, Algoma Street ja Manitoba Street, etelässä Ontariojärvi ja lännessä Dwight Avenue ja St. George Street. Idässä Mimicon raja kulkee Fleeceline Roadin ja Louisa Streetin puolivälissä. ==Lähteet== == Aiheesta muualla == *Mimico Map (torontoneighbourhoods.net) *Mimicon sijainti Michelinin kartalla (viamichelin.com) *Demographics - Mimico (includes Humber Bay Shores) (toronto.ca) *Mimicon kaupunginsa Toronton sivuilla *Mimicon asukasyhdistys Luokka:Toronton maantiede Luokka:Entiset kunnat
Seitsemän tuntia onnehen

Seitsemän tuntia onnehen on Harry Bergströmin säveltämä valssi vuoden 1941 elokuvasta Morsian yllättää. Sanat kappaleeseen on tehnyt Ela eli Eine Laine. Alkuperäisen levytyksen on tehnyt Olavi Virta Rytmi-orkesterin säestämänä. == Laululevytyksiä == * Olavi Virta (1942) * Rita Elmgren (1953) * Rauni Pekkala (1961) * Martti Siiriäinen (1969) * Kivikasvot (1974) * Mikko Järvinen (1980) * Salon Viihdelaulajat (1981) * Ky:n Naislaulajat (1988) * Vieno Kekkonen (1989) * Finnairin Laulajat (1990) * Taneli Mäkelä (1990) * Kuolimon Laulu (1991) == Lähteet == * YLE Radio 1, Lauantain toivotut levyt, 29. toukokuuta 2010 * Suomen äänitearkiston tietokanta vuosilta 1901-1999 Luokka: Vuoden 1942 kappaleet Luokka:Valssit
Parmigianino

Parmigianino eli Parmeggianino (oik. (Girolamo) Francesco (Maria) Mazzola, 1503 Parma, Italia – 1540 Casalmaggiore, Italia) oli italialainen manieristinen taidemaalari, jonka tunnetuimpia teoksia ovat Pitkäkaulainen madonna, freskot Fontanellaton linnassa ja Pyhän Hieronymoksen näky (1527). "Pikku parmesaania" tarkoittava lempinimi Parmigianino viittaa syntymäpaikkaan Parmaan. Parmigianino oli keskeinen Italian manierismin maalari ja myös varhainen etsaaja, joka toimi Firenzessä, Roomassa, Bolognassa ja Parmassa. Hän oli yksi Giorgio Vasarin taiteilijaelämäkerroissa kuvatuista taiteilijoista. Venytetyt muodot sekä valojen ja varjojen jyrkät vastakohdat ovat tyypillisiä Parmigianinon maalauksille. Hänen henkilöhahmojaan on sanottu henkistyneen kauniiksi. == Teoksia == Parmigianino 004.jpg|Pitkäkaulainen madonna (yksityiskohta), Uffizi. Giovanni battista merano e tommaso aldrovandini, episodi della vita di san nicola, allegorie, 1685, e vescovi attr. al parmigianino.jpg|San Giovanni Evangelistan kirkon freskoja Parmassa. Kirkko valmistui 1519. Parmigianino - The Madonna and Child with Saints (The Vision of St Jerome).jpg|Pyhän Hieronymoksen näky (1527). Parmigianino - Virgin and Child with St. John the Baptist and Mary Magdalene.jpg|Madonna ja lapsi Johannes Kastajan ja Magdalan Marian kanssa, 1535–1540. ==Lähteet== ==Aiheesta muualla== Luokka:Italialaiset taidemaalarit Luokka:Manierismin taiteilijat Luokka:Vuonna 1503 syntyneet Luokka:Vuonna 1540 kuolleet
Jyväskylän Pallokerho

Jyväskylän Pallokerho (lyh. JyPK) on Jyväskylässä toimiva jalkapalloseura, joka on keskittynyt nais- ja tyttöjalkapalloon. Seuran naisten edustusjoukkue pelaa Suomen korkeimmalla sarjatasolla Kansallisessa Liigassa. Sen kotikenttä on Harjun stadion. JyPK järjestää vuosittain juniorijalkapalloturnaukset sekä pojille (Jyväskylä Cup) että tytöille (Hippo-turnaus). == Historia == Vuonna 1952 perustetun JyPK:n miesten joukkueet yhdistyivät vuonna 1992 JyP-77:n kanssa ja muodostivat uuden seuran JJK Jyväskylän. === Saavutuksia === *TUL Cupin voitto: 1979 == Naisten liigajoukkue kaudella 2021 == Päivitetty 24. huhtikuuta 2021 == Lähteet == == Aiheesta muualla == *Jyväskylän Pallokerhon viralliset kotisivut *Jyväskylän Pallokerhon naisten edustusjoukkueen kotisivut Luokka:Jyväskyläläiset urheiluseurat Luokka:Suomalaiset jalkapalloseurat Luokka:Vuonna 1952 perustetut urheiluseurat Luokka:Suomen Työväen Urheiluliiton jäsenseurat
Mynäjärvi

Mynäjärvi on Pöytyän ja Mynämäen kuntien alueella Kurjenrahkan kansallispuiston vieressä sijaitseva 26 hehtaarin järvi. Mynäjärvi on Mynäjoen alkulähde. Suurin osa järvestä sijaitsee entisen Yläneen kunnan, nykyisen Pöytyän alueella. Mynäjärvi saa pääosin vetensä soilta, mutta myös metsämaalta. Sen itärannalla sijaitseva Lammenrahka laskee vetensä MynäjärveenHögmander: Kurjenrahkan kansallispuiston hoito- ja käyttösuunnitelma, sivu 12 ja länsirannan Halikonrahka suoraan Mynäjoen alkukohtaan. Järven etelä- ja itärannalla on taloja, sekä länsirannan läheisyydessä kulkee paikallistie 12429 eli Mynäjärventie. Kansallispuiston alueella reviiriään pitävä saukkopariskunta kuuluu Mynäjärven eläimistöön.Högmander: Kurjenrahkan kansallispuiston hoito- ja käyttösuunnitelma, sivu 16 == Kunnostus ja hoito == Mynäjärvi kuului vuosina 2005–2006 kunnostusprojektiin jossa Yläneen alueen kolmea järveä Mynäjärveä, Elijärveä ja Lampsijärveä kunnostettiin. Järvillä niitettiin ja tehtiin kunnostusruoppauksia. Lisäksi selvitettiin mistä valuma-alueiden ravinteet ja humus tulevat, sekä ehkäistiin ravinteiden kulkeutumista järviin. Projektin kokonaiskustannus oli 56 000 euroa, mutta esimerkiksi koko Mynäjärven ruoppaamista ei saatu sisältymään hankkeeseen. Mynäjärvi oli vuonna 2002 yksi neljästä järvestä jotka kuuluivat Yläneen järvet kuntoon -projektiin. Projektissa tutkittiin järvien tilaa. Mynäjärvellä tehtiin vuonna 2002 koeverkkokalastus. == Lähteet == * === Viitteet === Luokka:Mynäjoen vesistö Luokka:Mynämäen järvet Luokka:Yläneen järvet
Melonta kesäolympialaisissa 1976

Vuoden 1976 kesäolympialaisten melonta järjestettiin 28. - 31\. heinäkuuta 1976 Île Notre-Damella, Montrealissa, Kanadassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 245 osanottajaa 28 eri maasta. Tapahtumia oli 11. == Mitalistit == === Miehet === Tapahtuma Kultaa Hopeaa Pronssia Kanadalaisyksikkö 500 metriä Aleksander Rogov John Wood Matija Ljubek Kanadalaisyksikkö 1 000 metriä Matija Ljubek Vasil Jurtšenko Tamás Wichmann Kanadalaiskaksikko 500 metriä Serhei Petrenko Aleksandr Vinogradov Andrzej Gronowicz Jerzy Opara Tamás Buday Oszkár Frey Kanadalaiskaksikko 1 000 metriä Serhei Petrenko Aleksandr Vinogradov Gheorghe Danielov Gheorghe Simionov Tamás Buday Oszkár Frey Kajakkiyksikkö 500 metriä Vasile Dîba Zoltán Sztanity Rüdiger Helm Kajakkiyksikkö 1 000 metriä Rüdiger Helm Géza Csapó Vasile Dîba Kajakkikaksikko 500 metriä Joachim Mattern Bernd Olbricht Sergіj Nagorni Vladimir Romanovski Larion Serghei Policarp Malîhin Kajakkikaksikko 1 000 metriä Sergіj Nagorni Vladimir Romanovski Joachim Mattern Bernd Olbricht Zoltán Bakó István Szabó Kajakkinelonen 1 000 metriä Tšuhráj Alekséjevitš Aleksandr Degtijarev Fіlatov Mikolaiovitš Vladimir Morozov José María Esteban José Ramón López Herminio Menéndez Luis Gregorio Ramos Frank-Peter Bischof Bernd Duvigneau Rüdiger Helm Jürgen Lehnert === Naiset === Tapahtuma Kultaa Hopeaa Pronssia Kajakkiyksikkö 500 metriä Carola Zirzow Tatiana Koršunova Klára Rajnai Kajakkikaksikko 500 metriä Nina Gopova-Trofimova Galina Kreft-Aleksejeva Anna Pfeffer Klára Rajnai Bärbel Köster Carola Zirzow == Mitalitaulukko == 1\. 6 3 0 9 2\. 3 1 3 7 3\. 1 1 2 4 4\. 1 0 1 2 5\. 0 3 5 8 6\. 0 1 0 1 6\. 0 1 0 1 6\. 0 1 0 1 == Lähteet == *Canoeing at the 1976 Montréal Summer Games Luokka:Kesäolympialaiset 1976 1976
Calliope

Calliope tarkoittaa seuraavia: * Calliope, Kalliope, eeppisen runouden muusa kreikkalaisessa mytologiassa * Calliope, 22 Kalliope, asteroidi * RN Calliope, Italian kuninkaallisen laivaston Spica-luokan torpedovene. * rubiinisatakielet (Calliope), varpuslintusuku ** rubiinisatakieli (Calliope calliope), suvun tunnettu laji *calliope eli höyryurut, soitin *T34 Calliope, Yhdysvaltain armeijan raketinheitin toisen maailmansodan aikana ;Britannian kuninkaallinen laivasto *Calliope-luokka, Britannian kuninkaallisen laivaston C-luokan alaluokka *HMS Calliope (1808), Cherokee-luokan 10-tykkinen prikisluuppi *HMS Calliope (1837), 28-tykkinen kuudennen luokan alus *HMS Calliope (1884), Calypso-luokan kolmannen luokan risteilijä *HMS Calliope (1914), Calliope- luokan risteilijä *HMS Calliope (1952) reservin alkeiskoululaivana *HMS Calliope (tukikohta) laivaston reserviyksikkö, Gateshead Bankissa Tyne-joella Tynen-sillan ja Gateshead Millennium -sillan välillä. ==Paikkoja== * Calliope, kaupunki Australiassa * Calliope River, joki joka virtaa Calliopen kaupungin halki * Calliope Dock, historiallinen kuivatelakka Uuden-Seelannin Devonportissa * Kalliopi, asutusalue Kreikan Limnoksen saarella
Šilutė

Šilutė (aikaisemmin Šilokarčiama, ) on Liettuan läntisessä osassa, Klaipėdan läänissä sijaitseva kaupunki. Vuonna 2010 kaupungin väkiluku oli 21 762 asukasta.Population of Šilutė, tiptopglobe.com. Viitattu 11.9.2010. Šilutė toimii Šilutėn kunnallispiirin hallinnollisena keskuksena.Portrait of Regions of Lithuania , Liettuan tilastokeskus. Viitattu 11.9.2010. Šilutėn kaupungin ja kunnallispiirin alue on ilmastoltaan meri-ilmastoa ja alue on yksi sateisimmista alueista Liettuassa. ==Historia== Šilutėn historian katsotaan alkaneen vuonna 1511, kun Tilžėn ja Klaipėdan välille perustettiin majatalo. Sen ympärille kehittyi asutuskeskus, joka sai nimekseen Šilokarčiama. Ristiretkien aikana saksalainen kulttuuri vaikutti vahvasti kaupungiksi kehittyneeseen Šilutėen. Myöhemmin Šilutė, tuolloiselta nimeltään Heydekrug, oli osa Preussia ja Saksan keisarikuntaa. Ensimmäisen maailmansodan jälkeen Versailles’n rauhassa Saksa menetti Šilutėn Ranskalle. Ranskalla oli tarkoitus luovuttaa alue ja kaupunki Puolalle, mutta tammikuussa 1923 liettualaiset kapinalliset hyökkäsivät alueelle ja riisuivat ranskalaiset joukot aseista. Šilutė ja muu Klaipėdan alue liitettiin osaksi Liettuaa vuonna 1924. Neuvostoliiton aikana useita kulttuurikohteita kuten kirkkoja tuhottiin ja rappeutui Šilutėssa. ==Lähteet== ==Aiheesta muualla== *Kaupungin virallinen sivusto *Landkreis Heydekrug (Lit. Schlilute) - mm. väkiluku 1885 ja 1925 (verwaltungsgeschichte.de) Luokka:Klaipėdan läänin kaupungit
Westhin koodeksi

Westhin koodeksi eli Mathias Johannis Westhin käsikirjoitus on 1540-luvulta peräisin oleva suomalainen 144 lehteä sisältävä liturginen käsikirjoitus, jota säilytetään Kansalliskirjastossa Helsingissä. Koodeksi sisältää muun muassa suomennokset kirkkokäsikirjasta ja messusta, eräitä rukouksia, sekä suomen-, ruotsin- ja latinankielisiä kirkkolauluja. Useimpiin lauluihin liittyy nuotinnos, ja koodeksi onkin laajin 1500-luvulta säilyneistä suomalaisista musiikkikäsikirjoituksista. Teos on kirjoitettu usealla eri käsialalla ja varustettu Rauman kappalaisen ja kaupunginpedagogin Mathias Johannis Westhin (k. 1549) nimellä.Otavan Iso tietosanakirja, Otava 1968, osa 5, p. 1418 Hän on kirjoittanut suurimman osan koodeksista. Westhin jälkeen teos on ollut Vehmaan kirkossa. Westhin koodeksin suomenkieliset tekstit on julkaistu Suomen kielen muistomerkkien ensimmäisessä osassa. == Julkaisu == * Suomen kielen muistomerkkejä I, julk E. N. Setälä ja K. B. Wiklund (1893) ==Katso myös== * Codex Aboensis * Graduale Aboense * Manuale Aboense * Missale Aboense * Palmsköldin katkelma * Aitolahden koodeksi ==Lähteet== ==Kirjallisuutta== * == Aiheesta muualla == * Westhin koodeksi tekstiosuudet sähköisessä muodossa Kotimaisten kielten tutkimuskeskuksen sivuilla Luokka:Jumalanpalvelustekstit Luokka:Käsikirjoitukset Luokka:Kirkkohistoria Luokka:Rauman historia Luokka:1540-luvun kirjat
Jogi-karhu seikkailee

Jogi-karhu seikkailee () on vuonna 1964 ensi-iltansa saanut Hanna-Barberan tuottama yhdysvaltalainen musikaalianimaatioelokuva, joka perustuu Joseph Barberan ja William Hannan luomaan animaatiohahmoon Jogi-karhuun. Elokuvan ohjasivat Joseph Barbera ja William Hanna. Käsikirjoituksesta vastasivat Barberan ja Hannan lisäksi Warren Foster. Pääosassa ääninäyttelivät Daws Butler ja Don Messick. Elokuva oli samalla Hanna-Barbera yhtiön ensimmäinen elokuvateatterissa esitetty kokopitkä elokuva ja ensimmäinen animaatioelokuva, joka perustui animaatiosarjaan.Rewind: Will Big-Screen 'Aqua Teen' Be Next 'South Park' — Or 'Scooby-Doo'? MTV 10.4.2007 Viitattu 11.9.2010 Elokuvan levityksestä vastasi Columbia Pictures. ==Juoni== Jellystonen kansallispuiston vartija Smith on kyllästynyt Jogi-karhun tapaan varastella turisteilta heidän eväskoreja ja lähettää karhun San Diegon eläintarhaan. Jogi onnistuu kuitenkin pakenemaan ja palaamaan takaisin Jellystoneen suostuteltuaan Cornpone karhua menemään hänen tilalleen aurinkoiseen Kaliforniaan. Jogin tyttöystävä Cindy ei huomaa Jogin pakenemista ja lähtee etsimään poikaystäväänsä, mutta joutuu sirkusomistajan sieppaamaksi. Jogi ja ystävänsä Boo Boo päättävät pelastaa Cindyn ja pakenevat salaa kansallispuistosta pois matkustaakseen halki Yhdysvaltojen Cindyn perässä, tuodakseen hänet takaisin. ==Äänirooleissa== == DVD-julkaisut == Warner Home Video julkaisi elokuvan DVD:lle 2. joulukuuta 2008 vain Yhdysvaltain ja Kanadan alueille.The Flintstones - Rights Issues Cleared Up? DVD Release of The Man Called Flintstone Finally Hitting The USA! TV Shows on DVD 7.8.2008 Viitattu 11.9.2010 == Lähteet == == Aiheesta muualla == * Luokka:Yhdysvaltalaiset animaatioelokuvat Luokka:Vuoden 1964 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Jogi-karhu
Solveigin laulu (televisioelokuva)

Solveigin laulu on vuonna 1974 valmistunut kolmiosainen television minisarja, jonka on ohjannut Reima Kekäläinen. Lassi Sinkkosen samannimiseen romaaniin perustuva sarja sijoittuu tapahtumiltaan sota-ajan Helsinkiin. Kertojana on Solveig, nuori tyttö, jonka tarinan kautta rakennetaan kuvaa kolmen työläissukupolven elämästä. Saara on Solveigin äiti, joka on katkeroitunut kovan elämän takia. Famu on Solveigin isänäiti (fammu), joka rakastaa, kun Saara ei osaa. Solveigin laulu on esitetty televisiossa valmistumisvuotensa jälkeen myös maaliskuussa 1975, helmikuussa 1982, toukokuussa 2005 ja huhtikuussa 2012. == Näyttelijät == == Vastaanotto == Helsingin Sanomien tv- kriitikko Jukka Kajava kehui sarjaa vuolaasti jo avausjakson jälkeen: ”Solveigin laulussa on lukematon määrä harvinaisen osattuja asioita. Ainoa detalji, joka ei täysin selity, on muisteleva kiharoitettu nyky-Solveig.” Näyttelijöiden ja ohjaajan hän sanoi ylittävän itsensä. Viimeisen jakson nähtyään Kajava oli hieman pettynyt tarinan latteahkoon lopetukseen, mutta antoi kokonaisuudelle muuten erinomaisen arvion. Famua esittänyt Aino Lehtimäki sai roolisuorituksestaan Jussi-patsaan vuoden 1974 parhaana naisnäyttelijänä. Lehtimäki ja ohjaaja Kekäläinen saivat sarjasta samana vuonna myös valtionpalkinnot. == Lähteet == == Aiheesta muualla == * Sarja katsottavissa Yle Areenassa * Luokka:Jussi-palkitut elokuvat Luokka:Suomalaiset draamasarjat Luokka:Romaaneihin perustuvat televisiosarjat Luokka:Suomalaiset televisioelokuvat Luokka:1970-luvun televisiosarjat
You Keep on Moving

You Keep on Moving on Deep Purple -yhtyeen kappale vuoden 1975 albumilta Come Taste the Band. Se on albumin ainoa kappale, jossa David Coverdale ja Glenn Hughes jakavat laulutehtävät. Kappale alkaa Hughesin soittamalla bassokuviolla, johon muut soittimet tulevat mukaan. Kappaleen julkaistiin lyhennettynä versiona singlenä 1976 Britanniassa, mutta ei Yhdysvalloissa. Singlen B-puolella oli kappale ”Love Child”, joka myös sisältyi Come Taste the Band -albumille. Joissain Euroopan maissa sekä Uudessa-Seelannissa ”You Keep on Moving” oli julkaistu singlenä jo syksyllä 1975 B-puolenaan ”Dealer”. Italian-painoksessa B-puoli oli ”Gettin' Tighter”. == Kappaleet == A-puoli # B-puoli # * ==Lähteet== *Kappaleet, niiden tekijät, kestot ja julkaisupäivämäärä: Deep Purple – You Keep on Moving (Song) ===Viitteet=== Luokka:Deep Purplen kappaleet Luokka:Vuoden 1975 kappaleet
Barcelonan metron linja 7

Barcelonan metron linja 7 on Ferrocarrils de la Generalitat de Catalunyan liikennöimä Barcelonan metron linja. Se alkaa kaupungin keskustasta Catalunyan metroasemalta ja kulkee Carrer de Balmes -kadun suuntaisesti kohti Tibidaboa. Linjalla 7 on käytössä sama lippujärjestelmä kuin TMB:n linjoilla ja sitä merkitään metrokartoissa ruskealla värillä. Linja 7 on avattu henkilöliikenteen käyttöön vuonna 1954. Linjan käyttämä tunneli on kuitenkin rakennettu jo 1920-luvulla. Linjan pituus on noin neljä kilometriä ja kokonaismatka-aika vajaat kymmenen minuuttia. ==Asemat== Asemaluettelossa näkyvät vaihtomahdollisuudet muihin metrolinjoihin, Renfen juniin ja Tramvia Blau -raitiotiehen. Myös rakenteilla olevat linjat 9 ja 10 on merkitty. Kaikki linjan asemat ovat maanalaisia. * Catalunya * Provença * Gràcia * Plaça Molina * Pàdua * El Putxet * Avinguda Tibidabo ==Aiheesta muualla== *Linja 7 Trens de Catalunya -sivustolla Luokka:Barcelonan metro
Don’t Shoot Me I’m Only the Piano Player

Don't Shoot Me I'm Only the Piano Player on Elton Johnin kuudes studioalbumi, joka julkaistiin vuonna 1973. Albumi sisälsi kaksi singleä, singlet "Daniel" ja "Crocodile Rock". Se myi noin 14 miljoonaa kappaletta maailmanlaajuisesti. == Kappaleet == Kaikki kappaleet kirjoittanut Elton John ja Bernie Taupin. == Muusikot == *Elton John – piano, urut *Davey Johnstone – kitarat, banjo, mandoliini *Dee Murray – bassokitara *Nigel Olsson – rummut == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1973 albumit
Tom Bombadilin seikkailut

Tom Bombadilin seikkailut () on vuonna 1962 julkaistu J. R. R. Tolkienin kirjoittama runokokoelma, joka kuuluu hänen Keski-Maa-tarinoidensa yhteyteen. Kokoelman 16 runosta kaksi sisältyy myös Tolkienin pääteokseen, Taruun sormusten herrasta. Kirjan nimestä huolimatta vain kaksi ensimmäistä runoa kertovat Tom Bombadilista. Tom Bombadilin seikkailujen suomennos ilmestyi syyskuussa 2012. Kokoelman runot on kääntänyt Alice Martin lukuun ottamatta kolmea Panu Pekkasen jo aiemmin Tarua sormusten herrasta varten kääntämää runoa.Nummelin & Sisättö 2014, s. 111. == Tausta == Ajatus kokoelmasta tuli Tolkienin tädiltä Jane Neavelta, joka kirjoitti hänelle vuonna 1961 ja pyysi häntä tekemään pienen kirjan, jonka ”keskuksena olisi Tom Bombadil? Sen kokoista kirjaa, että meillä vanhoilla tädeillä olisi varaa ostaa se joululahjaksi.”Carpenter 1998, s. 287. Vastauksessaan Tolkien arveli, että hänen alkuperäisestä Oxford Magazinessa julkaistusta Tom Bombadil -runostaan voisi saada ”kelpo kirjasen”, jos Pauline Baynes kuvittaisi säkeistöt. Uusien runojen kirjoittaminen ei häntä innostanut.Tolkien 2009, s. 387. Kustantaja kehotti kuitenkin Tolkienia täydentämään kokoelmaa muilla runoilla.Hammond & Scull 2006, s. 26–27. Marraskuun 1961 ja huhtikuun 1962 välillä Tolkien kävi läpi aiemmin kirjoittamiaan runoja etsien kokoelmaan sopivia. Tulos ei ollut hänen mielestään kovin häävi, ja hän myös epäili valitsemiensa runojen sopivuutta kokoelmaksi – juuri minkäänlaista yhdistävää tekijää niissä ei ollut, ellei ”kuvitelma, että ne ovat peräisin Konnusta, jotakuinkin Sormusten herran ajoilta. Mutta sekään ei päde kaikkiin noin vain.”Tolkien 2009, s. 395–396. Pääosa kokoelman runoista on hänen 1920–1930-luvulla kirjoittamiaan, joskin ”Kissan” hän oli kirjoittanut lapsenlapselleen Joan Annelle vuonna 1956. Runon ”Bombadil veneilee” hän kirjoitti varta vasten kirjaa varten. Tolkienin toiveiden mukaisesti Baynes suostui kirjan kuvittajaksi. == Lähteet == * * * * === Viitteet === == Aiheesta muualla == * Tom Bombadilin seikkailut Kontuwikissä. Luokka:J. R. R. Tolkienin kirjat Luokka:Runokokoelmat Luokka:Vuoden 1962 kirjat
Damià Abella

Damià Abella Pérez (s. 15. huhtikuuta 1982 Olot, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa. Hän on pelipaikaltaan oikea laitapuolustaja tai keskikenttäpelaaja. == Seurajoukkueura == Damiàn ensimmäinen seura ammattilaisurallaan oli Figueres, jonne hän siirtyi kaudeksi 2003–2004. Seuraavaksi kaudeksi hän siirtyi Barcelonan reservijoukkueeseen. Edustusjoukkueen pahojen loukkaantumishuolien takia Damià nostettiin kokoonpanoon ja hän teki ensiesiintymisensä 30. lokakuuta 2004 ottelussa Athletic Bilbaota vastaan. Hän ei kuitenkaan lopulta onnistunut vakiinnuttamaan pelipaikkaansa edustusjoukkueessa. Tammikuussa 2006 hän siirtyi loppukauden kestävällä lainasopimuksella Racing Santanderiin. Hän pelasi joukkueessa pääosin keskikentän oikealla puolella, josta hänellä oli kokemusta jo Barcelonan reservijoukkueesta, ja teki ensimmäisen maalinsa Primera Divisiónissa 12. helmikuuta 2006 ottelussa Espanyolia vastaan. Kesällä 2006 Damià siirtyi Betisiin 1 miljoonan euron siirtokorvauksella. Hän teki joukkueen kanssa viisivuotisen sopimuksen. Vakavan loukkaantumisen takia hän ei kuitenkaan pelannut yhtään ottelua ensimmäisellä kaudellaan 2006–2007.La recuperación de Damià, viento en popa FC Barcelona. Viitattu 12.9.2010. Damià, tras un año parado, empezará la pretemporada con normalidad Marca. Viitattu 12.9.2010. Hän pelasi ensimmäisen ottelunsa joukkueessa 30. syyskuuta 2007 Mallorcaa vastaan. Ensimmäiset ja ainoat maalinsa sevillaisseurassa hän teki kaudella 2008–2009 peräkkäisissä otteluissa Villarrealia ja Mallorcaa vastaan. Heinäkuussa 2010 hän teki kolmivuotisen sopimuksen navarralaisseura Osasunan kanssa.Damiá se incorpora a Osasuna para las próximas tres temporadas Marca. Viitattu 12.9.2010. == Lähteet == == Aiheesta muualla == * Damiàn tilastot BDFutbol -sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1982 syntyneet Luokka:Elävät henkilöt
Coppola

Coppola on seuraavien henkilöiden sukunimi: == Elokuvaohjaajia == *Eleanor Coppola (1936–2024), yhdysvaltalainen elokuvantekijä ja käsitetaiteilija *Francis Ford Coppola (s. 1939), yhdysvaltalainen elokuvaohjaaja *Horacio Coppola (1906–2012), argentiinalainen valokuvaaja ja elokuvaohjaaja *Nicolas Kim Coppola (s. 1964), nyk. Nicolas Cage, yhdysvaltalainen näyttelijä, tuottaja ja elokuvaohjaaja *Sofia Coppola (s. 1971), yhdysvaltalainen elokuvaohjaaja, Francis Ford Coppolan tytär == Muita == *Alessio Coppola (s. 1958), italialainen sarjakuvapiirtäjä *Anton Coppola (1917–2020), yhdysvaltalainen kapellimestari ja säveltäjä *Carmine Coppola (1910–1996), yhdysvaltalainen huilisti, säveltäjä ja kapellimestari *Ferdinando Coppola (s. 1978), italialainen jalkapallomaalivahti *Franco Coppola (s. 1957), italialainen arkkipiispa ja diplomaatti *Piera Coppola (s. 1968), yhdysvaltalainen ääninäyttelijä *Talia Shire, o.s. Coppola (s. 1946), yhdysvaltalainen näyttelijä, Francis Ford Coppolan sisar.
Sanct Henriks-kretsen

Sanct Henriks-kretsen oli Suomen evankelis-luterilainen kirkossa liturgiseen liikkeeseen ja korkeakirkolliseen liikkeeseen kuulunut yhteisö, joka perustettiin vuonna 1943. Sanct Henriks-kretsen sai alkunsa kirkkoherra Bengt Sereniuksen aloitteesta. Hän oli jo vuodesta 1941 alkanut julkaista Sanct Henrik -nimistä lehteä. Porvoon hiippakunnan papit saivat piirin lehden ilmaiseksi. Piirin esikuvat olivat peräisin lähinnä Ruotsista ja Saksasta. Yhteistä näille liikkeille oli ajatus siitä, että palaaminen alkukirkon ja keskiajan liturgiaan estäisi maallistumisen ja toisi ihmiset takaisin kirkkoon. Piiriin kuului lähinnä ruotsinkielisiä pappeja ja kanttoreita ja se toimi Helsingissä, ensin Olaus Petrin kirkossa. Myöhemmin se vuokrasi Helsingistä Fredrikinkadulta uniaattiseurakunnan kappelin käyttöönsä. Jo vuonna 1944 piiri alkoi viettää kristittyjen ykseyden rukousviikkoa. Sanct Henriks-kretsen julkaisi lehden lisäksi, joka ilmestyi aina vuoteen 1956 asti, myös mm. vuosikirjan Herrens år 1948 ja vuonna 1949 joululehden Den signande dag. Piiri julkaisi myös suomenkielisen vihkosen Päivän rukoushetket. Sigtrygg Sereniuksen tultua 1957 valituksi Helsingin Norra svenska församlingenin kirkkoherraksi, monet piirin periaatteet siirtyivät sen seurakuntaelämään ja jatkuivat sen yhteydessä piirin toiminnan loppumisen jälkeen. == Lähteet == *Olav Johansson, Sanct Henrikskretsen. Institutionen för praktiskt teologi vid Åbo Akademin. Skrifter nr. 5. Åbo 1973. *Olav Johansson, Der Kreis des Heiligen Heinrich. Hans-Olof Kvist (Hrsg.) : Askese und gemeinsames Leben. Studier i systematisk teologi vid Åbo Akademi, ISSN 1459-0913, vol. 28, ISBN 952-12-1371-X, 2004 *Olav Johansson, Sanct Henriks-kretsen - Suomen uudistuvan jumalanpalveluselämän pioneeriliike. Kyyhky ja Karitsa - Pyhä design Helsingin kirkoissa. Helsingin seurakuntayhtymä, Helsinki 2006, sivut 126 - 129 *Bengt Ingmar Kilström: Högkyrkligheten i Sverige och Finland under 1900-talet. Helsingborg 1990, ISBN 91-7830-052-5, sivut 261 - 266 Luokka:Luterilaiset veljistöt, sääntökunnat ja luostarit Luokka:Suomalaiset kristilliset järjestöt Luokka:Helsingin historia
Jalkapallon suomenmestaruuskilpailut 1946

Jalkapallon Suomen mestaruus 1946 ratkaistiin Palloliiton Mestaruussarjan ja Työväen Urheiluliiton mestaruussarjan voittajien välisessä kaksiosaisessa mestaruuskamppailussa, jossa kahden ottelun yhteispisteet ratkaisivat voiton. Palloliiton mestaruuden voitti Vasa IFK. Työväen Urheiluliiton mestariksi selvisi Tampereen Pallo-Veikot. Koska sarjapisteet menivät tasan 2–2, ratkaiseva kolmas loppuottelu pelattiin Helsingin Olympiastadionilla. Kahden ensimmäisen ottelun maalieroa ei huomioitu. Suomen mestaruuden voitti Vasa IFK. == Suomenmestaruusottelut == Kotijoukkue Tulos Vierasjoukkue Tampereen Pallo-Veikot 2–5 Vasa IFK Vasa IFK 0–1 Tampereen Pallo-Veikot Pisteet tasan 2-2 Pisteet tasan 2-2 Pisteet tasan 2-2 Uusintaottelu puolueettomalla kentällä Joukkue #1 Tulos Joukkue #2 Vasa IFK 5–1 Tampereen Pallo-Veikot ==Suomen mestarit== Kurt Sand, Kurt Martin, Bengt Johansson, John Sjöberg, Elis Hagfors, Valde Haldin, Helge Svahn, Karl-Gustaf Lantz, Sven Veijola, Stig- Göran Myntti, Erik Beijar. == Lähteet == * Suomen Palloliiton toimintakertomus vuodelta 1946, sivu 20 (pdf 12/50) ===Viitteet=== Luokka:Jalkapallosarjojen kausi 1945–1946/1946 Luokka:Jalkapallon Suomen mestaruuskilpailut